21/06/2013 | Administración LocalMunicipal
Porto do Son
Modificación de prezo público

Modificación de prezo público A Xunta de Goberno Local do Concello de Porto do Son, na sesión do 27 de maio de 2013 adoptou, entre outros, o seguinte acordo: “6.1.–MODIFICACIÓN DE PREZO PUBLICO POLA PRESTACIÓN DO SERVIZO DE VISITAS AO MUSEO DO MAR E ETNOGRÁFICO DE PORTO DO SON A Xunta de Goberno Local, por unanimidade dos asistentes, ADOPTA O SEGUINTE ACORDO: “A Xunta de Goberno Local, órgano competente para a adopción deste acordo, en virtude do disposto no art.4.2 da Ordenanza reguladora do prezo público pola prestación do servizo de visitas ao Museo do Mar e Etnográfico de Porto do Son. Á vista da proposta realizada pola Alcaldía-Presidencia, de modificación das tarifas do prezo público pola prestación do servizo de visitas ao Museo do Mar e Etnográfico debido á situación de crise económica actual que ten repercusións moi negativas na capacidade adquisitiva das familias e co fin de impulsar o coñecemento do Museo Marea, considérase conveniente modificar as tarifas do prezo das entradas, reducindo a tarifa xeral e incrementando o colectivo que non ten obriga de pagamento. Visto o informe técnico- económico para a modificación de tarifas do prezo público e o informe favorable da Intervención municipal de data 23.05.2013. ACORDA: PRIMEIRO.–Modificar ao cadro de tarifas de prezo público pola prestación do servizo de visitas ao Museo do Mar e Etnográfico, de modo que o artigo 4 do acordo regulador queda como segue: PREZO PUBLICO POLA PRESTACIÓN DO SERVIZO DE VISITAS AO MUSEO DO MAR E ETNOGRÁFICO DE PORTO DO SON Artigo 4.–Contía.4.1.–O importe do prezo público determinarase mediante a aplicación das seguintes tarifas: 4.2.–A entrada de tipo xeral e infantil pode converterse en pase temporal, de acordo coa tarifa do número anterior O pase temporal permite aos usuarios realizar tantas visitas como desexen nun período de 6 meses sen máis custo que a adquisición da primeira entrada, para o que se deberá presentar en cada visita o DNI. A súa solicitude realizarase no museo no momento de adquirir a entrada de tipo xeral ou infantil ou, posteriormente, mostrando esta, xunto co DNI. O pase temporal entregaráselle ao usuario cun formato diferente da entrada que inclúe o nome e apelidos do beneficiario, o NIF, o seu período de vixencia e o selo do museo. No caso das entradas infantís, non se esixirá o DNI.4.3.–De acordo co artigo 47 do texto refundido da Lei das facendas locais, delégase na Xunta de Goberno Local a modificación das tarifas deste prezo público. O dito acordo publicarase no BOP, tendo efectos a partir do día da súa publicación. SEGUNDO.–Publicar no BOP este acordo en base ao previsto no artigo 59.6 da Lei 30/1992, do 26 de novembro, de réxime xurídico das administracións públicas e procedemento administrativo común. A eficacia deste acordo terá lugar coa súa publicación. TERCEIRO.–Dar conta do presente acordo á Tesourería Municipal.” Contra o presente acordo poderá interpoñerse polos interesados recurso contencioso- administrativo, perante a Sala do Contencioso- administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da xurisdicción contencioso-administrativa. Porto do Son, 13 de xuño de 2012. O alcalde-presidente Asdo.: José Luis Oujo Pouso